Die tweede hoek waarmee ŉ mens die gedagte kan benader is om die dink oor die dans tussen seks en die dood. Freud het gesê die basiese dryfkrag van die persoonlikheid is aangebore biologiese drifte. Die lewensdrif is Eros wat seksueel van aard is, alle aangename sensasies van die liggaam insluit en gerig is op voortbestaan. Die tweede drif is Thanatos – die doodsdrif. Die doodsdrif is destruktief en meestal teen die self gerig. Die dryfkrag van die twee drifte vorm die basiese energie wat die mens laat voortbeweeg. Ek sou sê dat die intensiteit van hierdie drif en die finaliteit van die dood afgewater word as ŉ mens in reikarnasie sou glo.